钦定古今图书集成/明伦汇编/氏族典/第525卷 > 《廖用贤尚友录》 > 郝处俊
## 钦定古今图书集成/明伦汇编/氏族典/第525卷 > 《廖用贤尚友录》 > 郝处俊

按《唐书郝处俊传》：“处俊，安州安陆人。父相贵，滁州刺
史，封甑山县公。处俊甫十岁而孤，及长，好学。贞观中，
第进士，解褐著作佐郎，袭父爵。兄弟友睦，事诸舅谨
甚。再转滕王友，耻为王府属，弃官去。久之，召拜太子
司议郎，累迁至检校兵部尚书，拜侍中，罢为太子少
保。开耀元年卒，赠开府仪同三司、荆州大都督。子北”
叟处俊资约素，土木形骸，然临事敢言，自秉政在帝
前，议论谆谆，必傅经义。武后虽忌之，以其操履无玷，
不能害。